b'\n_START_ARTICLE_\nNavadna zlata rozga\n_START_SECTION_\nRaz\xc5\xa1irjenost in uporabnost\n_START_PARAGRAPH_\nUspeva na vseh vrstah dobro odcednih tal, ki pa morajo biti bogata s hranili. Bolj ji ustrezajo pe\xc5\xa1\xc4\x8dena tla, zato jo najpogosteje najdemo na posekah in kamnitih mestih, ob \xc5\xbeelezni\xc5\xa1kih progah in cestah, svetlih gozdovih in ob grmovju. Potrebuje polno sonce, uspeva pa tudi v polsenci in cveti od avgusta do oktobra. Dobro prena\xc5\xa1a nizke zimske temperature._NEWLINE_Kot zdravilno rastlino so navadno zlato rozgo v arabskem svetu gojili \xc5\xbee davno v zgodovini, evropski zdravniki 15. in 16. stoletja pa so jo uporabljali za zdravljenje ran. Vsebuje \xc4\x8dreslovine, saponine, flavonoide, gren\xc4\x8dine in eteri\xc4\x8dna olja_NEWLINE_Danes zeli\xc5\xa1\xc4\x8darji iz izvle\xc4\x8dkov zeli pripravljajo sredstva za zdravljenje katarjev in ledvi\xc4\x8dnih kamnov, uporablja pa se tudi pri vnetjih se\xc4\x8dil, mehurja in ledvic, te\xc5\xbeavah s prostato, za laj\xc5\xa1anje revmati\xc4\x8dnih obolenj in pri razli\xc4\x8dnih te\xc5\xbeavah s ko\xc5\xbeo. Slovenska zdravilska zakonodaja razvr\xc5\xa1\xc4\x8da zlato rozgo v najvarnej\xc5\xa1o skupino H.'